Propunere de DECIZIE A CONSILIULUI privind semnarea, în numele Uniunii Europene și a statelor sale membre, și aplicarea provizorie a Protocolului de modificare a Acordului privind spațiul aerian comun dintre Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană /* COM/2015/059 final - 2015/0034 (NLE) */





EXPUNERE DE MOTIVE 1) Contextul propunerii 110 || · Motivele și obiectivele propunerii / contextul general Acordul privind spațiul aerian comun dintre Uniunea Europeană și statele sale membre și Republica Moldova a fost negociat pe baza Deciziei Consiliului din 16 iunie 2011 de autorizare a deschiderii negocierilor. Acordul a fost semnat la 26 iunie 2012. 120 || Republica Croația a aderat la Uniunea Europeană la 1 iulie 2013. În temeiul articolului 6 alineatul (2) din Actul privind condițiile de aderare, Croația s-a angajat să adere la acordurile încheiate sau semnate de statele membre și de Uniune cu una sau mai multe țări terțe sau cu o organizație internațională. Procedura simplificată se aplică aderării Croației la acordul susmenționat cu Moldova. Prin urmare, ar trebui semnat un protocol, în conformitate cu această procedură și cu articolul 218 alineatul (5) din Tratatul privind funcționarea Uniunii Europene. Protocolul prevede adaptările lingvistice necesare ale acordului care decurg din aderarea Croației. 130 || · Dispoziții în vigoare în domeniul propunerii Dispozițiile protocolului înlocuiesc sau completează dispozițiile Acordului privind spațiul aerian comun dintre Uniunea Europeană și statele sale membre și Republica Moldova. 140 || · Coerența cu celelalte alte politici și obiective ale Uniunii Acordul cu Moldova face parte integrantă din cadrul de politică externă a Uniunii în domeniul aviației, instituit de Comunicarea COM(2005) 79 a Comisiei, „Developing the agenda for the Community's external aviation policy” (Dezvoltarea agendei politicii externe a Comunității în domeniul aviației) și revizuit recent de Comunicarea COM(2012) 556 a Comisiei, „Politica externă a UE în domeniul aviației – abordarea provocărilor viitoare” și de concluziile aferente ale Consiliului. 2) Consultarea părților interesate și evaluarea impactului || · Consultarea părților interesate 211 || Metodele de consultare, principalele sectoare vizate și profilul general al respondenților Nu se aplică 212 || Sinteza răspunsurilor și modul în care au fost luate în considerare Nu se aplică 3) ELEMENTELE JURIDICE ALE PROPUNERII 305 || · Rezumatul măsurilor propuse Protocolul asigură modificările necesare care trebuie aduse Acordului privind spațiul aerian comun dintre Uniunea Europeană și statele sale membre și Republica Moldova ca urmare a aderării Croației la UE la 1 iulie 2013. 310 || · Temeiul juridic Articolul 100 alineatul (2) și articolul 218 alineatul (5) din Tratatul privind funcționarea Uniunii Europene, coroborate cu articolul 6 alineatul (2) din Actul de aderare. 4) Implicațiile bugetare 409 || Propunerea nu are implicații asupra bugetului Uniunii 5) INFORMAȚII SUPLIMENTARE 570 || · Explicarea detaliată a propunerii Consiliul este invitat să aprobe semnarea protocolului de modificare a Acordului privind spațiul aerian comun dintre Uniunea Europeană și statele sale membre și Republica Moldova. Protocolul ar trebui aplicat, cu titlu provizoriu, de la data semnării sale. 2015/0034 (NLE) Propunere de DECIZIE A CONSILIULUI privind semnarea, în numele Uniunii Europene și a statelor sale membre, și aplicarea provizorie a Protocolului de modificare a Acordului privind spațiul aerian comun dintre Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană CONSILIUL UNIUNII EUROPENE având în vedere Tratatul privind funcționarea Uniunii Europene, în special articolul 100 alineatul (2) și articolul 218 alineatul (5), având în vedere Actul de aderare a Croației, în special articolul 6 alineatul (2) al doilea paragraf, având în vedere propunerea Comisiei Europene, întrucât: (1) La 14 septembrie 2012, Consiliul a autorizat Comisia să deschidă negocieri, în numele Uniunii, al statelor sale membre și al Republicii Croația, în vederea încheierii unui Protocol de modificare a Acordului privind spațiul aerian comun dintre Uniunea Europeană și statele sale membre și Republica Moldova[1], pentru a se lua în considerare aderarea Republicii Croația la Uniunea Europeană (denumit în continuare „protocolul”). (2) Negocierile respective au fost finalizate cu succes la 16 septembrie 2014. (3) Protocolul ar trebui semnat în numele Uniunii și al statelor sale membre, sub rezerva încheierii sale la o dată ulterioară. (4) În conformitate cu articolul 3 alineatul (2) din protocol, protocolul ar trebui aplicat cu titlu provizoriu, ADOPTĂ PREZENTA DECIZIE: Articolul 1 1. Semnarea protocolului de modificare a Acordului privind spațiul aerian comun dintre Uniunea Europeană și statele sale membre și Republica Moldova pentru a se lua în considerare aderarea Republicii Croația la Uniunea Europeană este autorizată în numele Uniunii și al statelor sale membre, sub rezerva încheierii protocolului. 2. Textul protocolului este anexat la prezenta decizie. Articolul 2 Secretariatul General al Consiliului stabilește instrumentul prin care se acordă puteri depline în vederea semnării protocolului, sub rezerva încheierii acestuia, persoanei sau persoanelor indicate de negociatorul protocolului. Articolul 3 Protocolul se aplică cu titlu provizoriu, în conformitate cu articolul 3 alineatul (2) din acesta, începând de la data semnării sale de către părți, până la intrarea sa în vigoare. Articolul 4 Prezenta decizie intră în vigoare la data adoptării. Adoptată la Bruxelles, Pentru Consiliu Președintele [1] Textul acordului este publicat în JO L 292, 20.10.2012, p. 3. ANEXĂ Protocol de modificare a Acordului privind spațiul aerian comun dintre Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană la Propunerea de Decizie a Consiliului privind semnarea, în numele Uniunii Europene și a statelor sale membre, și aplicarea provizorie a Protocolului de modificare a Acordului privind spațiul aerian comun dintre Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană PROTOCOL de modificare a Acordului privind spațiul aerian comun dintre Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană REPUBLICA AUSTRIA, REGATUL BELGIEI, REPUBLICA BULGARIA, REPUBLICA CROAȚIA, REPUBLICA CIPRU, REPUBLICA CEHĂ, REGATUL DANEMARCEI, REPUBLICA ESTONIA, REPUBLICA FINLANDA, REPUBLICA FRANCEZĂ, REPUBLICA FEDERALĂ GERMANIA, REPUBLICA ELENĂ, UNGARIA, IRLANDA, REPUBLICA ITALIANĂ, REPUBLICA LETONIA, REPUBLICA LITUANIA, MARELE DUCAT AL LUXEMBURGULUI, REPUBLICA MALTA, REGATUL ȚĂRILOR DE JOS, REPUBLICA POLONĂ, REPUBLICA PORTUGHEZĂ, ROMÂNIA, REPUBLICA SLOVACĂ, REPUBLICA SLOVENIA, REGATUL SPANIEI, REGATUL SUEDIEI, REGATUL UNIT AL MARII BRITANII ȘI IRLANDEI DE NORD, părți la Tratatul privind Uniunea Europeană și la Tratatul privind funcționarea Uniunii Europene și state membre ale Uniunii Europene (denumite în continuare „statele membre”) și UNIUNEA EUROPEANĂ, pe de o parte; și REPUBLICA MOLDOVA, pe de altă parte; având în vedere aderarea Republicii Croația la Uniunea Europeană, la 1 iulie 2013, CONVIN DUPĂ CUM URMEAZĂ: Articolul 1 Republica Croația este parte la Acordul privind spațiul aerian comun, semnat de Uniunea Europeană și statele sale membre și de Republica Moldova la 26 iunie 2012 (denumit în continuare „acordul”). Articolul 2 Textul în limba croată al acordului, anexat prezentului protocol, se autentifică în aceleași condiții ca celelalte versiuni lingvistice. Articolul 3 1 Prezentul protocol este aprobat de părți în conformitate cu propriile lor proceduri. Prezentul protocol intră în vigoare la data intrării în vigoare a acordului. Cu toate acestea, în cazul în care prezentul protocol este aprobat de părți după data intrării în vigoare a acordului, el intră în vigoare, conform articolului 29 alineatul (1) din acord, la o lună de la data ultimei note din schimbul de note diplomatice dintre părți, care confirmă că au fost îndeplinite toate procedurile necesare pentru intrarea în vigoare a prezentului protocol. 2 Prezentul protocol se aplică, cu titlu provizoriu, de la semnarea sa de către părți. Articolul 4 Adoptat la .............., în două exemplare, la ............ 2014, în fiecare dintre limbile oficiale ale părților, fiecare text fiind în egală măsură autentic. PENTRU STATELE MEMBRE PENTRU REPUBLICA MOLDOVA PENTRU UNIUNEA EUROPEANĂ